**PROJEKAT „LOKALNI INTEGRISANI RAZVOJ“**

**„Program implementacije treninga i pružanja tehničke podrške institucijama za razvoj preduzetništva, razvojnim agencijama, pružaocima usluga poslovnog savjetovanja i predstavnicima privatnog sektora u BiH za COSME program Evropske unije“**

**JAVNI POZIV ZA PREDUZEĆA IZ BOSNE I HERCEGOVINE ZA UČEŠĆE U SPECIJALISTIČKOM TRENINGU ZA PRISTUP FINANSIJSKIM SREDSTVIMA KROZ EU COSME PROGRAM**

Sarajevo, 22. august 2018. godine

## 1.1. Uvodne informacije o projektu „Lokalni integrisani razvoj“

Projekat „Lokalni integrisani razvoj“ (LIR) je trogodišnja inicijativa (2016.-2018.) koju primarno finansira Evropska unija (EU), a provodi Razvojni program Ujedinjenih nacija (UNDP) u saradnji sa Ministarstvom za ljudska prava i izbjeglice Bosne i Hercegovine (BiH), Ministarstvom razvoja, poduzetništva i obrta Federacije Bosne i Hercegovine (FBiH), Ministarstvom uprave i lokalne samouprave Republike Srpske (RS) i dva entitetska saveza opština/općina i gradova.

Projekat ima za cilj podizanje životnog standarda i povećanje socijalne kohezije u BiH putem inkluzivnog održivog socioekonomskog razvoja. Specifični cilj projekta je stimulacija odgovornog i dobrog upravljanja, ekonomskog razvoja te promocija socijalne inkluzije na lokalnom nivou kroz integrisani lokalni razvoj, prvenstveno u područjima pogođenim poplavama kao i onim s velikim procentom povratnika/interno raseljenih lica. Projekat LIR se implementira u 21 jedinici lokalne samouprave (JLS) u BiH.

U okviru komponente za ekonomski oporavak, projekat LIR će direktno podržati privatni sektor te potencijalne investitore kako bi se povećala cjelokupna ekonomska aktivnost u ciljanim zajednicama, osigurao ekonomski rast kroz produktivnije lance vrijednosti te stvorila nova radna mjesta i prihodi. Također, projektom se predviđa pomoć i za dugoročno nezaposlene i socijalno isključene kategorije stanovništva (s naglaskom na povratnike, interno raseljene i dugotrajno nezaposlene osobe.

S tim u vezi, ovaj poziv će omogućiti odabranim predstavnicima[[1]](#footnote-1) preduzeća iz BiH da, putem učešća u specijalističkom COSME trening programu, saznaju više informacija o dostupnim prilikama i EU finansijskim instrumentima za podršku razvoju privatnog sektora te ojačaju svoje kapacitete za pripremu aplikacija za EU COSME program.

1.2. Uvodne informacije o EU COSME programu

**COSME (Programme for the Competitiveness of Enterprises and SMEs)** je program EU-a za jačanje konkurentnosti malih i srednjih preduzeća za period 2014.–2020. godina, sa ukupnim budžetom u iznosu od 2,3 milijarde EUR. Sa malim i srednjim preduzećima, preduzetnicima i razvojnim agencijama, organizacijama za podršku razvoju preduzetništva kao glavnim ciljnim grupama, u okviru COSME programa podrška se pruža u sljedećim prioritetnim područjima:

* olakšavanje pristupa finansijskim sredstvima;
* podrška internacionalizaciji i pristupu tržištima;
* stvaranje povoljnog okruženja za razvoj konkurentnosti;
* poticanje kulture poduzetništva.

Od februara 2017. godine, MSP-ovi iz BiH imaju mogućnost pristupa COSME sredstvima i povezivanja sa potencijalnim partnerima u EU. Također, u okviru COSME programa BiH MSP-ovi imaju mogućnost pristupa sredstvima fonda visokog rizika koji ulaže u u kompanije sa velikim potencijalom rasta kao i kreditno-garantnom instrumentu.

Više informacija o COSME programu je dostupno na: <https://ec.europa.eu/growth/smes/cosme_en>

1.3. Opis podrške

U okviru projekta LIR, UNDP BiH je potpisao je ugovor s konsultantskom kućom PricewaterhouseCoopers (PwC) za izradu trening programa, provedbu treninga i pružanje tehničke podrške organizacijama za podršku razvoju preduzetništva, razvojnim agencijama, pružaocima usluga poslovnog savjetovanja i predstavnicima privatnog sektora u BiH za COSME program Evropske unije u 2018. godini. Svrha projekta je pružanje podrške malim i srednjim preduzećima, institucijama za podršku razvoja preduzetništva, pružaocima usluga poslovnog savjetovanja i razvojnim agencijama u Bosni i Hercegovini kako bi se poboljšalo njihovo znanje o COSME programu kojeg finansira Evropska unija, te kako bi se dugoročno omogućilo privatnom sektoru ostvarivanje koristi od finansijske pomoći Evropske unije.

Glavne projektne aktivnosti su:

1. Analiza zatečenog stanja i dizajn trening programa;

2. Implementacija trening programa;

3. Pružanje tehničke podrške organizacijama za podršku razvoju preduzetništva, razvojnim agencijama, pružaocima usluga poslovnog savjetovanja te malim i srednjim preduzećima.

Ciljevi ovog javnog poziva, odnosno COSME trening programa, uključuju:

* Jačanje kapaciteta preduzeća iz BiH u kontekstu pripreme aplikacija za sredstva COSME programa;
* Podizanje svijesti o značaju EU fondova za razvoj privatnog sektora u BiH, kao i razvojnim mogućnostima koja se nude u okviru istih.

Podnosiocima prijava u okviru ovog poziva na raspolaganju je učešće u specijalističkom šestodnevnom trening programu koji će biti implementiran u okviru navedenih projektnih aktivnosti. Trening program će se sastojati od 3 dvodnevna modula, uz nekoliko dana pauze između svakog modula kako bi polaznici imali dovoljno vremena da usklade privatne i poslovne obaveze sa pohađanjem treninga. Trening program će biti posebno prilagođen potrebama ciljne grupe, sa fokusom na tehničke aspekte i cjelokupan proces pripreme COSME aplikacije, uz učešće relevantnih gostujućih predavača i praktičan rad na stvarnom COSME pozivu.

Po završetku trening programa, bit će odabrana 3 preduzeća koja će biti podržana od strane angažovanih eksperata iz PWC-a i relevantnih razvojnih agencija kako bi pripremili kompletne COSME aplikacije za svoje projektne prijedloge i podnijeli ih u sklopu COSME poziva[[2]](#footnote-2).

Okvirno vrijeme održavanja treninga je u periodu septembar-oktobar 2018. godine. Tačne lokacije održavanja treninga će biti naknadno definisane u skladu sa geografskim rasporedom odabranih učesnika.

Učešće u trening programu će biti besplatno za odabrane učesnike, uz napomenu da će učesnici trebati snositi troškove prevoza do mjesta održavanja treninga, kao i eventualne troškove smještaja, dok će UNDP snositi troškove treninga, materijala, osvježenja i ručka tokom trening programa.

1.4. Uslovi za podnošenje prijave

Kako je iznad navedeno, u COSME treningu mogu isključivo učestvovati predstavnici preduzeća koja su registrovana u Bosni i Hercegovini. Pravo prijave na ovaj javni poziv imaju sva preduzeća bez obzira na dužinu trajanja njihovog poslovanja, odnosno prijaviti se mogu i etablirana preduzeća kao i novoregistrovana preduzeća.

Okvirno planirani broj učesnika trening programa je 25.

Po osnovu ovog javnog poziva, sve prijave trebaju ispuniti sljedeće osnovne uslove:

1. Preduzeće iz kojeg dolazi podnosilac prijave treba imati projektnu ideju iz jednog ili više tematskih područja pokrivenih COSME pozivima (npr. turizam i kreativne industrije; inovativna rješenja kroz javnu nabavku; inovativna rješenja u tekstilnoj/obućarskoj/kožnoj industriji; ključne razvojne tehnologije (Key Enabling Technologies- KET) u drugim industrijama; intelektualno vlasništvo; razvoj klastera i klasterska saradnja; program klasterske izvrsnosti; razvoj preduzetništva);
2. Imajući u vidu činjenicu da se COSME pozivi za dodjelu bespovratnih sredstava i projektne aplikacije pripremaju na engleskom jeziku, podnosioci prijava, odnosno fizička lica predstavnici preduzeća, trebaju imati odgovarajuće znanje engleskog jezika – min. nivo B2 po pravilima CEFR-a (The Common European Framework of Reference for Languages[[3]](#footnote-3));
3. Posjedovanje relevantnog profesionalnog iskustva u trajanju od min. 2 godine (odnosi se na fizičko lice tj. predstavnika preduzeća koji bi učestvovao u COSME treningu).

Napomene: Iz jednog preduzeća maksimalno 2 osobe mogu podnijeti prijave za učešće u trening programu.

U zavisnosti od iskazanog interesa za učešće u trening programu, UNDP zadržava diskreciono pravo da ograniči učešće na jednog predstavnika po jednom pravnom licu.

1.5. Potrebna dokumentacija i podnošenje prijava

U sklopu prijava na ovaj javni poziv, svi podnosioci prijava moraju dostaviti sljedeću dokumentaciju:

1. Ispunjene i potpisane prijavne obrasce (nalaze se u sklopu ovog javnog poziva) – U sklopu svake prijave podnosi se prijavni obrazac za pravno lice (str. 6-7) u kojem se navode osnovne informacije o pravnom licu koje želi da njegov predstavnik ili predstavnici učestvuju u COSME treningu te informacije koje se tiču konkretnog projektnog prijedloga sa kojim bi pravno lice aplicirano na COSME poziv. Pored prijave od strane pravnog lica, svaki njegov predstavnik/fizičko lice treba ispuniti pripadajući obrazac (str. 8-10).
2. Biografiju sa navedenim opisom profesionalnog iskustva i nivoa poznavanja engleskog jezika sukladno CEFR klasifikaciji .

Sve prijave, uključujući i prateću dokumentaciju (u PDF formatu), se podnose elektronskim putem e-maila [registry.ba@undp.org](mailto:muamer.mulahasanovic@undp.org), sa navedenim naslovom:

„Projekat LID: Prijava za učešće u COSME trening programu za preduzeća“

vodeći računa da maksimalna veličina e-maila sa pripadajućim dokumentima ne može preći 5 MB. Ukoliko prijava prelazi navedeni limit, podnosioci prijava mogu poslati prijavu u dva ili više odvojenih e-mailova. Sva dodatna pitanja u vezi ovog poziva se mogu dostaviti putem elektronske pošte na [registry.ba@undp.org](mailto:muamer.mulahasanovic@undp.org)

Krajnji rok za podnošenje prijava je *12. septembar 2018. godine do 17:00 sati*. Prijave koje pristignu nakon navedenog roka neće biti uzete u razmatranje.

1.6. Kriteriji za odabir učesnika

Podnesene prijave u sklopu ovog javnog poziva će provjeravati i ocjenjivati UNDP-ova Komisija za evaluaciju, sastavljena od imenovanih stručnih predstavnika UNDP-a.

Sve dostavljene prijave će se ocjenjivati u dva koraka, u skladu sa ispod propisanim kriterijama, pri čemu je prvi korak eliminatoran, dok se u drugom koraku ocjenjuje podobnost učesnika i relevantnost njihovih kvalifikacija i radnog iskustva za učešće u trening programu.

KORAK 1. ISPUNJENOST ADMINISTRATIVNIH I OSNOVNIH KRITERIJA

U sklopu prvog koraka, po prijemu i otvaranju prijava, ocjenjuju se sljedeći elementi:

* Da li je prijava dostavljena u utvrđenom roku. Ukoliko nije, ista se automatski odbija.
* Da li prijava ispunjava sve administrativne i obavezne kriterije navedene u listi ispod. Ukoliko ne zadovoljava i ukoliko je odgovor na jedno od pitanja ispod „NE“, prijedlog projekta neće biti dalje razmatran.

|  |  |  |  |
| --- | --- | --- | --- |
| 1. **ISPUNJENOST ADMINISTRATIVNIH I OSNOVNIH KRITERIJA** | | | |
| 1. **Administrativna evaluacija** |  | **DA** | **NE** |
| Ispunjeni i potpisani prijavni obrasci |  |  |  |
| Dostavljena biografija fizičkog lica/predstavnika preduzeća sa navedenim opisom profesionalnog iskustva i nivoa poznavanja engleskog jezika sukladno CEFR klasifikaciji |  |  |  |
| 1. **Ispunjenost osnovnih kriterija** |  | **DA** | **NE** |
| Adekvatno poznavanje engleskog jezika od strane fizičkog lica/predstavnika preduzeća – min. nivo B2 po pravilima CEFR-a (The Common European Framework of Reference for Languages) |  |  |  |
| Posjedovanje prethodnog profesionalnog iskustva od strane fizičkog lica/predstavnika preduzeća (u trajanju od minimalno 2 godine) |  |  |  |
| Preduzeće iz kojeg dolazi podnosilac prijave ima relevantnu projektnu ideju sa kojom bi aplicirali na COSME poziv |  |  |  |

KORAK 2. BODOVANJE PRIJAVA I ODABIR UČESNIKA

U ovom koraku će se izvršiti bodovanje prijava koje su prošle administrativnu provjeru, a u skladu sa kriterijima za ocjenjivanje predstavljenim u nastavku.

|  |  |
| --- | --- |
| Kriteriji za ocjenjivanje prijava | Broj bodova |
| 1. Relevantnost projektnog prijedloga preduzeća (navedeno u prijavnom obrascu) 2. Inovativnost projektnog prijedloga (navedeno u prijavnom obrascu) 3. Uticaj projektnog prijedloga na unapređenje tržišne pozicije preduzeća koje podnosi prijavu i njegovu sveukupnu konkurentnost (navedeno u prijavnom obrascu) | 0-40 bodova  0-30 bodova  0-30 bodova |
| Maksimalan broj bodova | 100 |

Nakon izvršenog bodovanja definisat će se konačna rang lista odabranih učesnika, u skladu sa brojem ostvarenih bodova i broja raspoloživih mjesta za učešće u COSME trening programu.

|  |  |  |  |  |
| --- | --- | --- | --- | --- |
| Projekat „Lokalni integrisani razvoj“ **„Program implementacije treninga i pružanja tehničke podrške institucijama za razvoj preduzetništva, razvojnim agencijama i predstavnicima privatnog sektora u BiH za COSME program Evropske unije“** Prijavni obrazac za preduzeća za učešće u COSME trening programu | | | | |
| 1. ***OPĆE INFORMACIJE O PRAVNOM LICU*** | | | | |
| Puni naziv pravnog lica: | | | | |
| ID broj: | | | Broj telefona: | |
| Kontakt e-mail: | | |  | |
| Adresa: | | |  | |
| Općina: | | |  | |
| Web stranica: | | | | |
| Kratak opis djelatnosti pravnog lica: | | | | |
| Kratak opis projektnog prijedloga sa kojim bi preduzeće apliciralo na COSME poziv sa fokusom na glavni cilj, njegove planirane rezultate i inovativne aspekte, odnosno šta se projektom želi postići: | | | | |
| Kratak opis projektnih partnera (ukoliko je relevantno): | | | | |
| Ukoliko vam je poznato, molimo predstavite potencijalne troškove koji će se javiti u projektu u ispod navedenoj tabeli (ispunjavanje ovog dijela nije obavezno):   |  |  |  | | --- | --- | --- | | R/B | Kategorija troškova | Iznos u KM (bez PDV-a) | | 1. | Ljudski resursi |  | | 2. | Troškovi podugovarača koji bi eventualno bili angažovani kroz projekat (ukoliko je aplikativno) |  | | 3. | Ostali direktni troškovi projekta (npr. troškovi dnevnica i putni troškovi, amortizacija opreme, nabavka opreme i usluga) |  | |  | UKUPAN BUDŽET PROJEKTA |  | | | | | |
| Informacije o predloženim učesnicima COSME trening programa ispred Vašeg preduzeća (max. 2 osobe) | | | | |
| Ime i prezime | Spol (M/Ž) | Stručna sprema | | Zanimanje |
|  |  |  | |  |
|  |  |  | |  |
| Da li je Vaše preduzeće u protekle 3 godine učestvovalo u nekom od UNDP-ovih projekata i/ili bilo angažovano od strane UNDP-a? Da □ Ne □  Ukoliko je odgovor da, ispod navedite u kojem projektu i kojoj aktivnosti ste učestvovali:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |
| U svojstvu ovlaštenog lica \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (upisati puni naziv preduzeća) svojim potpisom potvrđujem da su gore navedeni podaci tačni i izražavam našu spremnost da učestvujemo u COSME treningu za preduzeća.  Datum: MP \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ime i prezime ovlaštenog lica i vlastoručni potpis | | | | |

|  |  |
| --- | --- |
| Projekat „Lokalni integrisani razvoj“ **„Program implementacije treninga i pružanja tehničke podrške institucijama za razvoj preduzetništva, razvojnim agencijama i predstavnicima privatnog sektora u BiH za COSME program Evropske unije“**  **Prijavni obrazac za fizička lica/predstavnike preduzeća za učešće u COSME treningu za preduzeća** | |
| 1. ***KRATKI PRIKAZ KVALIFIKACIJA I RADNOG ISKUSTVA PODNOSIOCA PRIJAVE ZA UČEŠĆE U COSME TRENING PROGRAMU (FIZIČKO LICE)[[4]](#footnote-4)*** | |
| Ime i prezime podnosioca prijave: | |
| Broj telefona: | |
| Kontakt e-mail: | |
| Adresa: | |
| Opština/Općina: | |
| Stručna sprema: | Zanimanje: |
| Trenutno radno mjesto/pozicija: | |
| Broj godina radnog iskustva: | |
| Kratak opis dosadašnjeg radnog iskustva: | |
| Nivo poznavanja engleskog jezika\* (prema CEFR klasifikaciji):   |  |  |  |  |  |  |  |  | | --- | --- | --- | --- | --- | --- | --- | --- | |  |  | A1 | A2 | B1 | B2 | C1 | C2 | | Razumijevanje | Slušanje | □ | □ | □ | □ | □ | □ | | Čitanje | □ | □ | □ | □ | □ | □ | | Govor | Govorna interakcija | □ | □ | □ | □ | □ | □ | | Govorna produkcija | □ | □ | □ | □ | □ | □ | | Pisanje | Pisanje | □ | □ | □ | □ | □ | □ |   \* U tabeli je potrebno označiti pripadajući nivo poznavanja engleskog jezika | |
| Da li ste u protekle 3 godine učestvovali u nekom od UNDP-ovih projekata i/ili bili angažovani od strane UNDP-a? Da □ Ne □  Ukoliko je odgovor da, ispod navedite u kojem projektu i kojoj aktivnosti ste učestvovali:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Svojim vlastoručnim potpisom potvrđujem da su gore navedeni podaci tačni i izražavam svoju spremnost da, ukoliko budem odabran/a da učestvujem u trening programu, osiguram aktivno i svrsishodno učešće tokom implementacije navedenog treninga.  Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ime i prezime podnosioca i vlastoručni potpis | |

1. Termini navedeni u ovom javnom pozivu kao što su učesnik, predstavnik, podnosilac prijave i sl. su rodno neutralni i odnose se na pripadnike oba spola [↑](#footnote-ref-1)
2. Zvanično podnošenje aplikacija zavisi od dostupnosti relevantnog COSME poziva u datom vremenskom okviru [↑](#footnote-ref-2)
3. <https://www.coe.int/en/web/common-european-framework-reference-languages/level-descriptions> [↑](#footnote-ref-3)
4. U slučaju da dvije osobe podnose prijavu ispred istog preduzeća, svaka od njih mora ispuniti ovaj prijavni obrazac i dostaviti biografiju sa navedenim opisom profesionalnog iskustva i nivoa poznavanja engleskog jezika sukladno CEFR klasifikaciji [↑](#footnote-ref-4)